Griffons-Oos: Twee klubs stapel honderdtalle opTwee klubs het Saterdag honderdtalle opgestapel in die jongste weekronde van die Griffons se Oos-Vrystaatse streek, wat heelparty hoë tellings en hordes drieë opgelewer het. In die Suidgroep het Senekal nie minder nie as 20 drieë gedruk om Lindley met 124-0 uitmekaar te hardloop. Reitz het in die Noorde 18 keer gaan druk om die Leopards in die Charles Mopelistadion op Phuthaditjhaba met 106-0 af te slag. Frankfort (Noord) het nege drieë gedruk om Collegians II van Bethlehem met 53-15 te klop; en Marquard (Suid) het agt gedruk in sy sege van 53-0 oor Ficksburg. In die ander Noorderwedstryd het Bethlehem-oudskoliere met 38-17 teen Harrismith gewen; en in die Suide het Collegians vir Ladybrand met 25-13 geklop. Noordgroep Reitz 19, Frankfort 17, Oudskoliere 16, Harrismith 5, Collegians II4, Leopards 1. Suidgroep Collegians 17, Marquard 14, Senekal 10, Ladybrand 9, Lindley 4, Ficksburg 2.